CELEX: 22017D1828
Language: lt
Date: 1449792000000
Title: 2015 m. gruodžio 11 d. EEE jungtinio komiteto sprendimas Nr. 317/2015, kuriuo iš dalies keičiamas EEE susitarimo XIII priedas (Transportas) [2017/1828]

12.10.2017   
               
               
                  LT
               
               
                  Europos Sąjungos oficialusis leidinys
               
               
                  L 263/36
               
            EEE JUNGTINIO KOMITETO SPRENDIMAS
      Nr. 317/2015
      2015 m. gruodžio 11 d.
      kuriuo iš dalies keičiamas EEE susitarimo XIII priedas (Transportas) [2017/1828]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2014 m. gruodžio 18 d. Komisijos deleguotasis reglamentas (ES) 2015/962, kuriuo papildomos Europos Parlamento ir Tarybos direktyvos 2010/40/ES nuostatos, susijusios su visoje Europos Sąjungoje teikiamomis tikralaikės eismo informacijos paslaugomis (1);
               
            
                  (2)
               
               
                  todėl EEE susitarimo XIII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priede po 17kf punkto (Europos Parlamento ir Tarybos sprendimas Nr. 585/2014/ES) įterpiamas šis punktas:
      
                  „17kg.
               
               
                  
                     32015 R 0962: 2014 m. gruodžio 18 d. Komisijos deleguotasis reglamentas (ES) 2015/962, kuriuo papildomos Europos Parlamento ir Tarybos direktyvos 2010/40/ES nuostatos, susijusios su visoje Europos Sąjungoje teikiamomis tikralaikės eismo informacijos paslaugomis (OL L 157, 2015 6 23, p. 21).“
               
            2 straipsnis
      
         Europos Sąjungos oficialiojo leidinio EEE priede skelbtinas Deleguotojo reglamento (ES) 2015/962 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. gruodžio 12 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. gruodžio 11 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 157, 2015 6 23, p. 21.
      
         (*1)  Konstitucinių reikalavimų nenurodyta.